Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: e) a 16/2000. (VI. 8.) EüM rendelet szerinti ellenõrzött területet magába foglaló építmények.
Paragraph Index: 1736

b) másodoperátor. 2.271. Az adott létesítményre jellemzõ sajátosságok figyelembevételével a létesítmény biztonsági jelentésében kell rögzíteni a jogosítványhoz kötött munkakörök tételes felsorolását, amelyet a késõbbiek során a Hatóság idõszakosan (legalább az idõszakos felülvizsgálat keretében) felülvizsgál. 2.272. Az Engedélyesnek írásban kell szabályoznia a hatósági jogosító vizsgára bocsátás elõfeltételeit, a vizsgák témaköreit munkakörönként, a vizsgázók teljesítménye értékelésének módját, a vizsgabizottság összetételét, a vizsgák elõkészítésére és lebonyolítására vonatkozó eljárást és az annak során betartandó követelményeket. A szabályozás a Hatóság engedélyével lép életbe. 2.5.2. A jogosítvány megszerzése és megújítása 2.273. Hatósági jóváhagyáshoz kötött munkakör betöltésére feljogosító jogosítvány megadásának és megújításának az a feltétele, hogy a munkakört betöltõ fizikai, pszichológiai állapota, képzettségi szintje, az adott munkakör betöltéséhez szükséges elméleti és gyakorlati ismeretei, rátermettsége alkalmassá tegyék a munkakör szerinti feladatok elvégzésére. A megszerzett jogosítványt lejárta elõtt kell megújítani. 2.274. A fizikai és pszichológiai alkalmasságot megfelelõ orvosi vizsgálat eredményeként kell megállapítani. 2.275. Az elméleti és gyakorlati ismeretek szükséges szintjének meglétérõl vizsga alapján kell meggyõzõdni. A vizsga a Hatóság vagy az általa felhatalmazott szervezet képviselõjének részvétele mellett történik. Az alkalmasság, a rátermettség bizonyítása során a jelöltnek igazolnia kell, hogy az alábbiaknak megfelelõen a biztonságot figyelemmel kísérõ és azt fenntartó képességgel rendelkezik:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes